Ce au făcut Jaqueline Cristian și Ana Bogdan în primul tur de la Miami Open. Urmează Sorana Cîrstea!
Turneul american a adus și revenirea Simonei Halep în circuitul WTA după reducerea suspendării.
Simona Halep a revenit în circuitul WTA după reducerea suspendării, dar a pierdut în primul tur de la Miami Open în fața ibericei Paula Badosa.
Ana Bogdan - Katerina Siniakova 2-6, 4-6
Ana Bogdan, locul 66 mondial, a fost eliminată și ea, marţi, în primul tur la Miami Open.
Bogdan a fost învinsă de sportiva cehă Katerina Siniakova, locul 16 WTA, scor 6-2, 6-4, după o oră și 24 de minute.
Jaqueline Cristian - Diane Parry 6-7, 2-6
Jaqueline Cristian, locul 82 WTA, a fost la rândul ei eliminată, tot marţi, în primul tur al turneului de categorie WTA 1000.
După o oră și 46 de minute, Cristian a fost învinsă de franțuzoaica Diane Parry, locul 54 mondial, scor 7-6 (2), 6-2.
Prezenţa în primul tur la Miami Open este recompensată cu 23.250 de dolari şi 10 puncte WTA.
Intră în scenă și Sorana Cîrstea, numărul 1 în tenisul din România
Sorana Cîrstea este direct calificată în turul 2 al turneului american.
Cîrstea este în continuare jucătoarea din România clasată cel mai bine în ierarhia WTA, conform clasamentului dat publicităţii luni.
Ea se află pe locul 24 în clasamentul WTA după ce a coborât de pe locul 22, cu 2018 puncte.
Urmăriți SPORT.RO și pe Google News